**Milan Plášek**

 **STAREC**

**Keď som tu pred rokom stál,**

**dnes musím sedieť.**

**Žiaľ.**

**Pozná to u nás každý,**

**tú riekanku starú:**

**„Marec, poberaj sa starec“.**

**Patrí to roku**

**keď odchádza zima**

**a príde jar.**

**Príroda pučí**

**a čo som vekom starší,**

**len vyvaľujem oči.**

**Začína príroda pučať**

**a kvety vyháňať.**

**Začína znova žít**

**a mne starcovi,**

**zase strach naháňať.**

**Tlačí sa v mysli otázka.**

**Prečo to u mňa je naopak?**

**Okolo všetko ani nie po roku mladne**

**a neostáva mi nič, len čakať.**

**A znova otázka:**

**Prečo?**

**Pýtam sa sám seba.**

**Odpoveď pomaly prichodí:**

**Ty starec bláznivý,**

**to je zákon prírody.**

**Ona rok čo rok sa znova rodí**

**v nekonečnom cykle**

**a na mňa vykula opačné,**

**zákonité pikle.**

**Chodil si roky do školy?**

**Hovoríš si že poznáš zákony?**

**Tak si to aj sám vysvetli.**

**Veru som chumaj.**

**Aj ja som mal jar.**

**Do šiestich som sa len hral,**

**potom roky do školy chodil a študoval.**

**Som sa zamiloval.**

**To bola tá moja jar.**

**S láskou svojou deti mali,**

**ich vychovali, pritom pracovali.**

**Slušných a vzdelaných**

**do sveta poslali.**

**To bolo leto**

**a za ním prišla jeseň.**

**Tá mi zaspievala úplne inú,**

**opačnú pieseň.**

**Tak starec unavený,**

**prečo už vieš.**

**Tak jej obsah vykladaj,**

**spomínaj!**

**Z pohľadu na novú pučiacu jar**

**sa teš.**

**Možno už viac nezmôžeš.**

**Prvé kvitnú snežienky**

**a potom fialky,**

**začnú pučať kry, stromy**

**a medzi nimi buky aj orechy.**

**Ľudia zhodia dlhé kabáty.**

**Uvidíš a necháš oči**

**na nôžkach diev**

**a na ich rozkvitnuté blúzky.**

**Spomínam aké to bolo pre mňa,**

**v mojej jari vzrušujúce.**

**No dnes sú len spomienky.**

**Nemám stud, niet za čo,**

**bolo to a je aj dnes.**

**Tak prečo si nespomínať.**

**Veď len tak naše deti mohli**

**mamu i otca mať!**

**Jeseň mi začala a viem,**

**zima mňa privedie ku koncu.**

**Možno v bolesti**

**a možno nie.**

**Chodia mi deti vnúčatá**

**z blízka aj z ďaleka**

**a bolesť pominie.**

**A keď príde môj zimný čas,**

**neplačte, spomínajte.**

**Mám Vás rád.**